Lav et referat af nedenstående tekst:

Tekst:
Et ældre ægtepar på henholdsvis 80 og 82 år opholdt sig onsdag aften i deres villa, da en voldsom brand opstod. Inden flammerne for alvor fik fat, var parret kommet ud af huset, og de kunne se brandvæsenet forsøge at bekæmpe flammerne. - Da brandvæsenet når der ud, er der ild i hele taget. Hele garagen er udbrændt, og der er store sod- og vandskader på resten af huset, forklarer vagtchef Poul Badsberg, Nordjyllands Politi. Branden opstod på Beritvej i Storvorde omkring klokken 22.10 onsdag aften. Ifølge vagtchefen skulle branden være opstået i villaens tilhørende garage. - Muligvis på grund af en kortslutning i en bil eller en plæneklipper, men det skal vi have undersøgt nærmere, siger han. Det ældre ægtepar blev kørt med ambulance til tjek på skadestuen i Aalborg. De skulle dog ikke være kommet noget til, men må det næste stykke tid bo et andet sted som følge af brandens skader på huset.

Referat:
En brand forårsagede onsdag aften store skader på en villa i Storvorde, og derfor må husets beboere genhuses efter den voldsomme brand.